**ДОКЛАД ЗА ИЗВЪРШЕНА ПРОВЕРКА НА**

 **„ДЕЛИКАТЕС 2“ ООД – С. ЖИТНИЦА**

 На основание Заповеди №РД-58/13.03.2020г. и №РД-119/01.06.2020г. на Директора на РИОСВ–Пловдив, на 10.06.2020г. беше извършена проверка на „Месопреработвателно предприятие“, с. Житница, община Калояново, област Пловдив, ул. „43-та“ № 13, собственост на „Деликатес 2“ ООД. Комплексната проверка от експерти на РИОСВ-Пловдив е по /фактор отпадъци и компонент води/, съгласно утвърден от Министъра на околната среда и водите „План за контролната дейност на РИОСВ-Пловдив за 2020г.”

1. **Цел на проверката**

 Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за водите.

Обект на проверката находящ се в с. Житница, община Калояново, област Пловдив е Месопреработвателно предприятие. Основната дейност на дружеството е производство на колбаси и местни продукт. Месото като основна суровина на производство се закупува от страната и/или се внася от страни членки на ЕС.

 Експерти на РИОСВ-Пловдив, извършиха проверка на следните инсталации и дейности:

1. ЛПСОВ
2. Площадка за съхранение на формираните от дейността на фирмата отпадъци

1. **Констатации от проверката по фактори и компоненти**

**Фактор „Отпадъци”**

 Дружеството притежава решение за дейности с отпадъци, издаден от Директора на РИОСВ – Пловдив с № 09-ДО-0401-02 от 15.04.2013г. Разрешената дейност е R12 /Размяна на отпадъци за подлагане на някоя от дейностите с кодове R 1 - R 11/ на отпадък с код 02 02 04 от дейността на ПСОВ на площадка в с. Житница, община Калояново, имот № 006249, местност „Влачарката”, площ 9306 кв.м, както и разрешена дейност R10 на отпадък с код 02 02 04 в землището на с. Житница, община Калояново, ЕКАТТЕ 29745, съставена от имоти с № 006084 до 006136, местност „Влачарката”, категория на земята при неполивни условия, IV категория, начин на трайно ползване – нива

 Съгласно изискванията на Наредбата за реда и начина за оползотворяване на утайки от пречистването на отпадъчните води чрез употребата им в земеделието(Обн. ДВ. бр.[63](https://web6.ciela.net/Document?documentId=2136894882&dbId=0&edition=0) от 12 Август 2016г., изм.), дружеството извършва изпитване на утайките по необходимите показатели, съгласно чл. 8. В тази връзка се представиха последните протоколи от изпитване с №ИОА – 060 от 10.10.2019 г. и № 269 от 26.09.2019г. Дружеството е подало декларация до Директора на РИОСВ – Пловдив с приложени протоколи от изпитване с тех. изх. №167 от 30.03.2020 г. за отчетната 2019 г.

 За формираните отпадъци, дружеството притежава утвърдени работни листове за класификация на отпадъците, утвърдени с писмо изх. № 1297 от 17.10.2010 г. и писмо изх. № УО-209/01.03.2013г.

 За съхранението на производствените отпадъци има обособено помещение с ограничен достъп, с места и обозначителни табели с кодове и наименования на формираните отпадъци до предаването им на фирми, притежаващи разрешителни документи, съгласно чл. 35 от Закона за управление на отпадъците /ЗУО, ДВ, бр. 53/2012г., посл. изм. и доп. /. В помещението е разположена преса в която балират собствени опаковки.

 Изпратен е годишен отчет към ИАОС за 2019г., съгласно всички необходими приложения, за което се представи обратна разписка от куриер от 02.03.2020г.

 Представи се договор с „Вор Интернешънъл” ЕООД за отпадъци с кодове 15 01 01 и 15 01 02 от 02.01.2019г., а за отпадък с код 20 03 01 – анекс към договор №81 от 15.11.2010 г. с „КМД” ЕООД, договор от 02.01.2020г. с „Екирисаж Варна“ ЕООД за предаване на СЖП и договор-безсрочен с №LL-2009-255 от 28.12.2009г. с „Балбок Инженеринг“ АД.

 Представиха се заверени от Директора на РИОСВ –Пловдив отчетни книги, съгласно Приложение № 1 и Приложение № 4 от Наредба №1/2014г., които се водят редовно.

 „Деликатес 2” ООД пуска на пазараа опакована стока, след употребата на които се образуват масово разпространени отпадъци от опаковки. Представи се договор №Д – 406 –К /01.01.2020 г. с„ Екобулпак България” АД, както и удостоверение № 404/01.01.2020 г., издадено от организацията по оползотвораване, в уверение на това, че „Деликатес 2” ООД участва в колективна система, по чл. 14, ал. 2, т. 2 от ЗУО. Настоящото удостоверение важи от 01.01.2020г. до 31.12.2024г. Продуктовата такса се заплаща от дружеството всеки месец, като последната платена фактура е от 14.05.2020 г. Представиха се месечни справки – декларации,изготвени съгласно приложение №15 от Наредбата за определяне на реда и размера за заплащане на продуктова такса (Обн. ДВ. бр.[30](https://web6.ciela.net/Document?documentId=2136794291&dbId=0&edition=0) от 15 Април 2016г., изм. и доп.), за период от 01.01.2020г. до 31.05.2020 г.

 На територията на обекта са създадени необходимите условия за събиране на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., посл. изм. и доп.) и подзаконовата нормативна уредба.

**Компонент „ Води “**

 Дружеството притежава РЗ№33140166/нов/, последно продължено с Решение №РР-2043/26.08.2014г., издадени от БДИБР-Пловдив с краен срок 17.06.2021г.

 При проверката се констатира, че предприятието е в режим на работа на две смени по осем часа. Отпадъчните битови и производствени води постъпват за пречистване в ЛПСОВ. Същата е на автоматичен режим. Всички съоръжения са технически изправни и работят.

 Представени са:

 - доклад за изпълнение на условията в РЗ за 2019г. в срок.

 - Протоколи от проведен собствен мониторинг за 2019г.- отпадъчни и повърхностни води

 - Платежен документ за заплатена такса, за заустван ,за 2019г.

 При проверката са представени протоколи от проведен собствен мониторинг за първо тримесичие на 2020г. с № 10-0614/21.04.2020г. на РЛ-Пловдив, както и на повърхностни води от река Пикла на 100 м. преди заустване и 100 м. след смесване, с № 10-0615/21.04.2020г., също на РЛ-Пловдив.

 В присъствие на представител на дружеството е взета проба отпадъчна вода от Пункт №1, РШ на изход ЛПСОВ, като вида на пробата е посочен в разрешителното.

 **ΙΙΙ. Съответствие, последващ контрол**

 Не са констатирани несъответствия на обекта с изискванията на екологичното законодателство.